text: Tønder er klar til ligadebut
  13 september 2016 kl. 10.28
  Det nyoprykkede håndboldhold spiller tirsdag aften sin første kamp i håndboldligaen mod Skjern Håndbold.
  De unge spillere fra TM Tønder, der for få måneder siden sensationelt rykkede op i håndboldligaen, møder i den første kamp et af rækkens bedste hold, når Skjern Håndbold med bl.a. Kaper Søndergaard og Bjarte Myrhol besøger Tønderhal 2.
  Nikolaj Enderleit, spiller TM Tønder: "Vi ved godt, at vi skal slide for hvert enkelt point, så det må vi gøre"
  En af klubbens nye spillere Nikolaj Enderleit, der kommer fra KIF Kolding København, er godt klar over, at TM Tønder står foran en svær kamp, og at der venter store udfordringer i den bedste håndboldrække.
  - Vi håber på at lave en overraskelse, det er på hjemmebane og vi håber, at vi kan komme lidt fra baghjul, siger Nikolaj Enderleit til TV SYD.
  Klubben har hentet mange nye spillere, og der venter en svær sæson, erkender Nikolaj Enderleit forud for tirsdagens debut i ligaen.
  - Vi ved godt, at vi skal slide for hvert enkelt point, så det må vi gøre, siger Nikolaj Enderleit til TV SYD.
  TM Tønder rykkede op efter den dramatiske kamp på udebane mod Nordsjælland Håndbold. Her blev oprykningen sikret i allersidste sekund på et straffekast.
  
  